பாட்னா: தந்தை லாலு பிரசாத்தின் உடல்நலம் குறித்த விவரங்களை நிதிஷ்குமார் கேட்டறியவில்லை என லாலு பிரசாத் மகன் தேஜஸ்வி குற்றம்சாட்டியுள்ளார். பீகார் மாநில முன்னாள் முதல்வரும், ராஷ்ட்ரிய ஜனதா தளம் கட்சியின் தலைவருமான லாலு பிரசாத்துக்கு, கால்நடை ஊழல் வழக்கில் சிறைதண்டனை வழங்கப்பட்டுள்ளது. ஜார்க்கண்ட் மாநிலம், ராஞ்சி சிறையில் அடைக்கப்பட்டிருந்த அவருக்கு உடல்நலக்குறைவு ஏற்பட்டது. சிகிச்சைக்காக அவருக்கு ஜாமீன் வழங்கப்பட்டுள்ளது. உடல் நலக்குறைவால் அவதிப்பட்டுவரும் லாலுவை, அரசியல் கட்சி தலைவர்கள் பலர் சந்தித்து நலம் விசாரித்தனர். ஆனால் பீகார் முதல் நிதிஷ்குமார், லாலுவை கண்டுகொள்ளவில்லை என்ற குற்றச்சாட்டு எழுந்தது. இதை மறுத்த நிதிஷ்குமார், லாலுவின் உடல்நலம் குறித்து கேட்டறிந்ததாக தெரிவித்தார்.